Diari Oficial de la Generalitat Valenciana


Sumari del DOGV 9949, del 02-10-2024 (2024/10293)

DECRET 139/2024, d’1 d’octubre, del Consell, pel qual es concedeix la Distinció de la Generalitat al Mèrit Cultural a María Zamora Morcillo.
--------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/2024/10/01/139/dof/vci/html**

### Dades del document

Número de DOGV
:   9949

Data del DOGV
:   02-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10674

CVE
:   NQSB-B-6392-77592

Data del document
:   01-10-2024

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

El Consell, mitjançant el Decret 35/1986, de 10 de març, va crear la Distinció de la Generalitat al Mèrit Cultural per a distingir les persones físiques, entitats i col·lectius que pels seus mèrits hagen contribuït a destacar l'aportació de la Comunitat Valenciana en qualsevol àmbit de la cultura.

De conformitat amb el mencionat decret, i a fi d'avaluar les candidatures a la Distinció de la Generalitat al Mèrit Cultural l'any 2024, es va constituir una comissió d'avaluació per resolució del director general de Cultura de data 26 de setembre de 2024, que, en la reunió celebrada el 30 de setembre de 2024, va acordar elevar per a la seua proposta, com a Distinció de la Generalitat al Mèrit Cultural, la candidatura de María Zamora Morcillo.

María Zamora, després d'estudiar Administració i Direcció d'Empreses i un màster en Gestió de Producció Audiovisual en la Universitat de València, inicia el seu recorregut professional en Canal 9 i en la Mostra de València.

Produïx el seu primer curtmetratge en 2004, *Física II*, del director Daniel Sánchez Arévalo, i seguix amb altres directors i directores com Carla Simón, amb la qual anys més tard produirà el llargmetratge*Verano 1993*, seleccionada per als premis Oscar en la categoria de millor pel·lícula de parla no anglesa.

En 2021 va fundar la productora Elàstica Films, juntament amb d'Enrique Costa, amb la qual produirà *Alcarràs*  (2022), també de Carla Simón, que va guanyar l'Os d’Or en el Festival Internacional de Cinema de Berlín. María Zamora també ha produït *O corno*  (2023), de Jaione Camborda, que va obtindre la Concha de Oro a la millor pel·lícula en el Festival Internacional de Cinema de Sant Sebastià; *Libertad*, de Cara Roquet, amb dos premis Goya en 2022; *Creatura*, d'Elena Martín Gimeno (2023), amb quatre nominacions als premis Goya, i *Matria*  (2023), l'*opera prima*  d'Álvaro Gago, amb dos nominacions.

María Zamora és membre de la European Film Academy i este mateix any ha rebut el Premi Nacional de Cinematografia.

Per això, com a reconeixement a la seua intel·ligència per a triar històries que mereixen ser contades i donar-hi suport, prèvia deliberació del Consell, en la reunió del dia 1 d'octubre de 2024,

DECRETE

Concedir la Distinció de la Generalitat al Mèrit Cultural a María Zamora Morcillo.

  

València, 1 d'octubre de 2024

Carlos Mazón Guixot

President de la Generalitat


Còpia Permalink ELI